ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ተቖጻጻሪ ተጠቀምቲ ኣሜሪካ ፌይስ ቡክ መርሚሩ 21 መጋቢት 2018 ምንጪ ስእሊ, Reuters ኮሚሽን ንግዲ ፌደራል ኣሜሪካ (ኤፍ.ቲ.ሲ) ዉልቃዊ ሓበሬታ 50 ሚሊዮን ተጠቀምቲ ፌስ ቡክ ንኣማኻዊ ትካል ፖለቲካዊ ኣሕሊፉ'ዩ ዝብል ምጽራይ ይካየዶ ኣሎ። መረዳእታ ዉልቀሰባት ብዘይፍቓዶም ብምጉርጓር ዝተኸሰሰ ፌይስ ቡክ ካብ ዝሓለፈ ሰኑይ ጀሚሩ ኣብ ዘለዉ መዓልቲታት ኣብ ዕዳጋ ማሕበራዊ መራኸቢታት ዘለዎ ዕዳጋ እናነከየ ምምጽኡ ይንገር። ኣብ መረጻ ኣሜሪካ 2016 ንጎስጓስ መረጻ ትራምፕ ዝተቖጸረ ካምብሪጅ ኣናላቲካ ድማ ሓበሬታ ዉልቀ ሰባት ብዘይ ኣግባቡ ተጠቒሙ ዝብል ኽሲ ገጢሙዎ ኣሎ። እዚ ኽሲ እቲ ትካል ሕጊ መረጻ ኣሜሪካ ተዳፊኡ ይኸዉን'ዶ ዝብል ጥርጣረ'ኳ እንተልዓለ፡ ካምብሪጅ ኣናላቲካ ግን ስሕተት ኣይፈጸምኹን'ዩ ዝብል። ፓርላማ ብሪጣኒያን ሃገራት ሕብረት ኣዉሮጳን ግና ንኣካያዲ ስራሕ ፌይስ ቡክ ማርክ ዙከርበርግ መረዳእታ ክህብ ዝሓተቱ እንትኾን፡ እዚ ማሕበራዊ መራኸቢ ድማ ሎም መዓልቲ መብርሂ ክህብ'ዩ። ፌይስ ቡክ ኣብ ዘዉጸኦ መግለጺ ግና፡ በቲ ዘይሕጋዊ ኣጠቓቕማ ሓበሬታ ከምዝሓረቐን ብካምብሪጅ ኣናላቲካ ከምዝተታለለን ገሊጹ። ኮሚሽን ንግዲ ፌደራል ኣሜሪካ ንምንታይ?
